દિલ્હીમાં આ પ્રથમવાર થયુ છે કે પેટ્રોલની કિંમત 80 રૂપિયાને વટાવી ગયુ છે. આજે દિલ્હીમાં પેટ્રોલ 80.38 રૂપિયા પ્રતિ લીટર થઇ ગયુ છે. વળી જો ડિઝલની વાત કરીએ તો તેમાં આજે 44 પૈસાનો વધારો થતા તે 72.51 રૂપિયા પ્રતિ લીટરે વેચાઇ રહ્યુ છે. વાત કરીએ દેશની આર્થિક રાજધાની મુંબઇની તો અહી પણ પેટ્રોલની કિંમત આસમાને પહોચી ગઇ છે. અહી પેટ્રોલની કિંમતમાં 38 પૈસાનો વધારો થયો છે. આજે મુંબઇમાં પેટ્રોલનો ભાવ 87.77 રૂપિયા પ્રતિ લીટર છે. જ્યારે ડિઝલની વાત કરવામાં આવે તો અહી 47 પૈસાનાં વધારા સાથે ડિઝલ 77.39 રૂપિયા પ્રતિ લીટર વેચાઇ રહ્યુ છે. પેટ્રોલ અને ડિઝલનાં છાસવારે વધતા ભાવને કેન્દ્ર સરકાર કાબુમાં ન લાવી શકતા વિપક્ષે તેની સામે આકરા પ્રહારો શરૂ કરી દીધા છે. આ મુદ્દે કોંગ્રેસે 10 સપ્ટેમ્બરનાં રોજ ભારત બંધનું એલાન કર્યુ છે. કોંગ્રેસે લેફ્ટ પાર્ટીઓની પાસે ભારત બંધને લઇને સમર્થન માગ્યું છે.